Azizbek Haydarov. Azizbek Saidrahimovich Haydarov (1985-yilning 8-iyulida tugʻilgan) — Oʻzbekiston milliy futbol terma jamoasi va Bunyodkor jamoasi yarim himoyachisi. Futbolchilik faoliyati. Futbol faoliyatida birinchi klub jamoasi Lokomotiv Toshkent. Ushbu jamoada Azizbek Haydarov 2005-2007 yillarda oʻynab kelgan. Klub. Professional faoliyatini 2004-yilda Toshkentning „Lokomotiv“ klubida boshlagan. 2007—2011-yillar va 2018-yilda Toshkentning „Bunyodkor“ jamoasida oʻynagan. 2011-yilning 26-iyulida u BAAning Al-Shabab klubi bilan shartnoma imzoladi va 2017-yilgi mavsumgacha BAA jamoasida o'ynagan. 2017—2018-yillarda BAAning boshqa bir jamoasi "Ajman" klubida to'p surgan. 2019-yilgi mavsumda Toshkentning "Lokomotiv" jamoasi bilan shartnoma imzoladi va yarim mavsumdan so'ng futbolchilik faoliyatini yakunlagan. Xalqaro faoliyati. U Oʻzbekiston olimpiya terma jamoasida oʻynagan va uning sardori boʻlgan. U 2007-yilda Oʻzbekiston terma jamoasida debyut qilgan. U Osiyo Kubogining uchta final turnirida qatnashgan — 2007-yilda (uchta oʻyinda ishtirok etgan), 2011-yilda (oʻz jamoasining barcha oltita oʻyinida maydonga tushib, yarim finalchiga aylangan) va 2015-yilda (toʻrtta oʻyinda ham ishtirok etgan). Haydarov 2007-yildan buyon futbol boʻyicha Oʻzbekiston milliy terma jamoasi safida 67 ta oʻyinda maydonga tushdi (2015-yil 31-mart holatiga koʻra), shu jumladan, 2010-yyilgi futbol boʻyicha Jahon chempionati saralash bosqichidagi 6 ta oʻyinda. U 2007-yilda Oʻzbekiston olimpiya terma jamoasi sardori boʻlgan. Haydarov Oʻzbekiston terma jamoasi safida 2011-yilgi Osiyo kubogi guruh bosqichida Quvaytga qarshi oʻyinda gol urgan. Gol baʼzan Maksim Shatskix hisobiga yoziladi, uning jarima zarbasini Haydarov 2:1 hisobida gʻalaba qozonish uchun Quvayt darvozasiga yoʻlladi. Futboldan keyingi faoliyati. 2019-yildan 2021-yilgacha O'FA terma jamoalar markazi boshlig'i sifatida faoliyat olib bordi. 2022-yilgi mavsumda "Bunyodkor" klubi akademiyasi bosh direktori sifatida tayinlandi.